હેડલીએ કોર્ટમાં એમ પણ કહ્યું હતું કે, લખવીએ તેને તોઇબાના અન્ય એક ત્રાસવાદી મુજમ્મિલ ભટ્ટના ભારતમાં એવા નિષ્ફળ ઓપરેશન અંગે પણ માહિતી આપી હતી જેમાં ત્રાસવાદી સંગઠનની એક મહિલા સભ્યનું મોત થયું હતું. આ અભિયાન અને તેમા સામેલ સભ્યોના સંદર્ભમાં વિસ્તારપૂર્વક માહિતી આપવા માટે ઉજ્જવલ નિકમે ભારપૂર્વક પ્રશ્નો કરતા હેડલીએ કહ્યું હતું કે, મને કહેવામાં આવ્યું હતું કે, પોલીસ સાથે અથડામણ થઇ હતી જેમાં એક મહિલા આત્મઘાતી બોંબર ઠાર થઇ હતી. ત્યારબાદ ત્રણ નામ પૈકી હેડલીએ ઇશરતના નામનો ઉલ્લેખ કર્યો હતો.